Suidelike noorkapper

Die Suidelike noorkapper (Eubalaena australis) is 'n walvis wat aan die hele Suid-Afrikaanse kus voorkom. Die walvis word uitgeken aan die wit, vratagtige groeisels op die kop. Die soogdier het groot spaanvormige borsvinne maar geen rugvin nie.

Hulle kom in die oop see voor; in die suidelike halfrond se somer kom hulle by Antartika voor, terwyl hulle van Julie na die Suid-Afrikaanse kus beweeg om te paar. Dan is die walvisse, wat selfs in kleiner baaie kom baljaar, gewilde trekpleisters vir besoekers aan Hermanus, Kaap Agulhas, Witsand, Stilbaai, Gouritsmond, Vleesbaai, Mosselbaai, Knysna en die tuinroete, Algoabaai en selfs tot by Mosambiek.

Die walvis se Engelse naam is die Southern Right Whale bedoelende dat dit die 'regte' walvis was om dood te maak destyds deur die walvisjagters. Die walvis mag egter nie meer gejag word nie.

 Fotogalery 

 Sien ook 

 Lys van Suider-Afrikaanse soogdiere
 Lys van Suider-Afrikaanse soogdiere volgens wetenskaplike name
 Suider-Afrikaanse soogdiere en hul ordes
Nota: Walvisse is soogdiere en nie visse nie.

 Bron 
 Gids tot die Kusgebiede van Suid-Afrika. Jacana Media. 2007. 

 Verwysings 

Kategorie:Walvisagtiges